Κήποι Χεβσέλ

Οι Κήποι Χεβσέλ (τούρκικα : Hevsel Bahçeleri) είναι τα επτακόσια εκτάρια καλλιεργημένης, εύφορης γης που εκτείνονται στις όχθες του Τίγρη στην ανατολική Τουρκία, μεταξύ του Φρουρίου του Ντιγιαρμπακίρ και του ομώνυμου ποταμού. 

Η οχυρωμένη πόλη βρισκόταν μέσα σε ένα ειδικά σχεδιασμένο σύστημα από αμυντικά τείχη και οι κήποι, που τροφοδοτούνταν από τις πηγές στο κάτω μέρος του φρουρίου, έπαιξαν έναν ζωτικό ρόλο στο να διατηρούν την πόλη προστατευμένη και πάντα με προμήθειες. 

Οι κήποι προστέθηκαν στον δοκιμαστικό κατάλογο της UNESCO το 2013."Hevsel Bahçeleri de UNESCO'ya aday".  Έγιναν Μνημείο Παγκόσμιας Κληρονομιάς το 2015, μαζί με το Φρούριο του Ντιγιαρμπακίρ."Diyarbakır Fortress and Hevsel Gardens Cultural Landscape" . 

 Διατήρηση 
Οι Κήποι Χεβσέλ καλλιεργούνται μέχρι σήμερα, ωστόσο η ακεραιότητά τους απειλείται από μη εξουσιοδοτημένες επιχειρήσεις και κατοικίες, οι οποίες έχουν εγκατασταθεί στους πρόποδες του φρουρίου. Άλλες ανησυχίες αφορούν τα μπλοκαρισμένα συστήματα αποχέτευσης και την ποιότητα του νερού. Οι πηγές του νερού έχουν μεταφερθεί πολύ πιο πάνω από την Κοιλάδα του ποταμού Τίγρη, γεγονός που έχει μειώσει τόσο την ποσότητα του νερού που εκχύνεται στο ποτάμι όσο και τις πλημμύρες. Ζώνες ασφαλείας έχουν εγκατασταθεί, ωστόσο οι κήποι θεωρούνται ευάλωτοι.

 Παραπομπές 

Κατηγορία:Μνημεία Παγκόσμιας Κληρονομιάς στην Τουρκία